Reportaj de Anca Grădinaru

Controlor aerian pe poziție înaintată (Joint terminal attack controller –JTAC) este cea mai nouă meserie din Armata Română. Sunt militari de elită care dirijează avioane fără să utilizeze radare sau orice altă tehnică electronică de urmărire. Doar cu privirea și folosind o stație de emisie-recepție, reușesc să dirijeze până la 7 avioane în același timp.

Având deja la activ 9 misiuni de luptă ca JTAC în războaie reale, maiorul Daniel Marin ne-a explicat că un JTAC trebuie să identifice cât mai repede inamicul, “astfel încât să nu faci pagube colaterale în zona în care ai atacat şi nici să nu faci victime printre necombatanţi sau civili pentru că deşi îţi aperi trupele proprii, la nivel mare operativ strategic alianţa poate avea de pierdut.”

Anca Grădinaru și Ștefan Lungociu au asistat la un exercițiu, la finalul căruia au discutat cu acești militari de elită despre anii de pregătire și imensa reponsabilitate pe care o au în timpul misiunilor.

Reportajul în varianta audio